Fredag var ikke en helt almindelig dag for eleverne i 0.D på Gammel Hasseris Skole i Aalborg. De fik nemlig fint besøg af Statsminister Lars Løkke Rasmussen. Statsministeren var kommet for at takke eleverne for det julekort, som klassen tegnede i forbindelse med den konkurrence, som statsministeren udskrev om årets julekort 2017. Det er børnehaveklasselederen, Joan Farum, der fik klassen til at tegne julekortet, og alle eleverne har bidraget med hver deres unikke streg. Statsministeren sendte op til juleferien sidste år også en videohilsen til eleverne som tak, og selvom de var gået på ferie, lykkedes det alligevel skolen at samle de fleste af eleverne i 0.D, så de kunne se den videohilsen, som statsministeren havde lavet til klassen. Det var dog ikke nok for Statsministeren, der også gerne ville møde personligt op for at sige tak.

Referat:
Fredag fik eleverne fra 0.D på Gammel Hasseris Skole i Aalborg besøg af statsministeren, som var kommet for at sige tak.